सिलेट सहर

सिलेट () पूर्वोत्तर बङ्गलादेशमे अवस्थित एक महानगरीय शहर छी । ई सिलेट विभागक प्रशासनिक शहर छी । ई शहर बङ्गालक उत्तरपश्चिममे सुरमा नदीक दहिना किनारमे अवस्थित अछि । ई शहरमे पाँच लाख सँ बेसी जनसङ्ख्या रहल अछि । सिलेट बङ्गलादेशक सभ सँ महत्त्वपूर्ण आध्यात्मिक आ सांस्कृतिक केन्द्रक रुपमे रहल अछि । ई बङ्गलादेशमे ढाका आ चिटागोङक  बाद सभ सँ महत्त्वपूर्ण शहरसभमे सँ एक छी कियाकी ई शहर देशक अर्थतन्त्रमे बहुत पैग सहयोग पहुँचाबैत अाएल अछि ।

सिलेट उपत्यका बङ्गलादेशक सभ सँ पैग तेल आ ग्याँस उत्पादन केनिहार शहरी क्षेत्र छी । ई शहर बङ्गलादेशमे चाय उत्पादन करवाक प्रमुख केन्द्रस्थल छी । ई शहरक प्रमुख अन्तर्राष्ट्रिय विमानस्थल अोसमानी अन्तर्राष्ट्रिय विमानस्थल छी जे नाम बङ्गलादेशक कमान्डर एमएजी अोसमानीक नाम सँ रखल गेल अछि ।

उत्पत्ति
सिलेट शहरक नाम श्रीहाट्टा सँ उत्पत्ति भेल छल ।https://global.britannica.com/place/Sylhet ई शब्दक अनुसार 'श्री' कऽ अर्थ प्रतिष्ठा या सौन्दर्य होएत अछि तँ  'हट्टा' कऽ अर्थ बजार होएत अछि । मुगल साम्राज्यक अभिलेखमे श्रीहाटा बङ्गाल सभा जिलाक नामक रूपमे प्रयोग कएल गेल छल । ब्रिटिश भारतमे श्रीहट्टा आ अङ्ग्रेजीमे एकरा सिलेटक रूपमे कहल जाए लागल ।

मैसम आ भूगोल
सिलेट बङ्गलादेशक मे रहल अछि । ई शहर सिलेट विभाग अन्तर्गत सिलेट जिलाक भितर अबैत अछि । सिलेटमे उष्ण वर्षा भेल मौसम अछि । वर्षाक समय अप्रैल सँ अक्टुबर धरि गरम आ बहुत भारी वर्षा आ हिमपात होएत अछि तँ नवम्बर सँ फरबरी धरि कनिक ठण्डा आ हल्का गरम आ दिनसभ छोट होएत अछि । मई सँ सितम्बर धरि ४२.०० मिलिमिटर वार्षिक वर्षा होएत अछि जे सम्पूर्ण समयकें वर्षाक पानिकें ८० % छी ।

जनसाङ्ख्याकी
सन् २०११ बङ्गलादेशक जनगणना अनुसार ई शहरक जनसङ्ख्या ५३१,६६३ रहल अछि । सन् १९९१ मे शहरक जनसङ्ख्या वार्षिक १.९० % सँ वृद्धि भेल छल जे  सन् २०११ मे १.७२% मे घटल अछि । सन् २००१ कऽ जनगणना अनुसार शहरक साक्षरता दर ६९.७३ % रहल अछि तँ शहरमे उच्च साक्षरता दर वार्ड नम्बर २२ मे रहल अछि जे ८४.२४ अछि आ न्यून साक्षरता दर वार्ड नम्बर १० मे रहल अछि जे ४८.१५ % अछि । ई शहरमे ५५,५१४ टा घरसभ रहल अछि । 

खेलकुद

यातायात

सन्दर्भ सामग्रीसभ

बाह्य लिङ्कसभ

 अाधिकारिक वेबसाइट 
 सिलेटक पर्यटकीय स्थल

श्रेणी:बंगलादेशक मुख्य शहरसभ
श्रेणी:बेसी जनघनत्व भेल एसियाली सहरसभ